দ্য ডিসেন্ড্যান্টস

দ্য ডিসেন্ড্যান্টস আলেকজান্ডার পেইন পরিচালিত ২০১১ সালের মার্কিন নাট্যধর্মী চলচ্চিত্র। কাউই হার্ট হেমিংসের ২০০৭ সালের একই নামের উপন্যাস অবলম্বনে চলচ্চিত্রটির চিত্রনাট্য লিখেছেন পেইন, ন্যাট ফ্যাক্সন ও জিম র‍্যাশ। এতে শ্রেষ্ঠাংশে অভিনয় করেছেন জর্জ ক্লুনি, শাইলিন উডলি, আমারা মিলার, বিও ব্রিজেস, জুডি গ্রির, ম্যাথু লিলার্ড ও রবার্ট ফরস্টার। চলচ্চিত্রটির উদ্বোধনী প্রদর্শনীয় হয় ২০১১ সালের টরন্টো আন্তর্জাতিক চলচ্চিত্র উৎসবে এবং পরে ২০১১ সালের ১৮ই নভেম্বর ফক্স সার্চলাইট পিকচার্সের পরিবেশনায় মার্কিন যুক্তরাষ্ট্রে মুক্তি দেওয়া হয়। চলচ্চিত্রটির শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার জয়সহ আরও চারটি বিভাগে একাডেমি পুরস্কারের মনোনয়ন লাভ করে। এছাড়া এটি শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব পুরস্কার অর্জন করে এবং ক্লুনি নাট্যধর্মী চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কার অর্জন করেন। জর্জ ক্লুনি - ম্যাথু "ম্যাট" কিং শাইলিন উডলি - আলেকজান্ড্রা "অ্যালেক্স" কিং আমারা মিলার - স্কটি কিং নিক ক্রাউস - সিড বিও ব্রিজেস - হিউ কিং জুডি গ্রির - জুলি স্পির ম্যাথু লিলার্ড - ব্রায়ান স্পির রবার্ট ফরস্টার - স্কট টর্সন প্যাট্রিশিয়া হ্যাস্টি - এলিজাবেথ কিং ম্যারি বার্ডসং - কেই মিচেল রব হুবেল - মার্ক মিচেল মিল্ট কোগান - ডক্টর জনস্টন লেয়ার্ড হ্যামিল্টন - ট্রয় মাইকেল অন্টকিন - কাজিন মিলো ম্যাট করবয় - কেইবা ২০১০ সালের ১৫ই মার্চ হাওয়াইয়ে চলচ্চিত্রটির শুটিং শুরু হয়। চলচ্চিত্রটির অধিকাংশ দৃশ্য ধারণ করা হয় হনুলুলু ও এর পার্শ্ববর্তী হানালেই উপসাগর এলাকায়। বইয়ে উল্লিখিত ম্যাট কিংয়ের বাড়িতে বট গাছ ছিল কিন্তু চিত্রগ্রহণের স্থানে সেই গাছ ছিল না, চলচ্চিত্র নির্মাতা একটি বট গাছ রোপণ করে এই সমস্যার সমাধান করেন। অ্যালেক্স কিং মিড-প্যাসিফিক ইনস্টিটিউট নামে যে বেসরকারি বোর্ডিং স্কুলে পড়াশোনা করেন তা মূলত হনুলুলুর ওয়াহুতে অবস্থিত। কাউই হার্ট হেমিংস বলেন গল্পে উল্লিখিত বেসরকারি বোর্ডিং স্কুলটি হাওয়াইয়ের কামুয়েলার নিকট অবস্থিত হাওয়াই প্রিপারেটরি একাডেমি থেকে অনুপ্রাণিত। দ্য ডিসেন্ড্যান্টস ২০১১ সালের ১৬ই নভেম্বর উত্তর আমেরিকায় ২৯টি প্রেক্ষাগৃহে সীমিত পরিসরে মুক্তি পায়। এটি প্রতি প্রেক্ষাগৃহ থেকে $৪১,০৩৮ গড়ে মোট $১,১৯০,০৯৬ আয় করে এবং বক্স অফিসে ১০ম স্থান অধিকার করে। চলচ্চিত্রটি পরে ৯ই ডিসেম্বর ৮৭৬টি প্রেক্ষাগৃহে বৃহৎ পরিসরে মুক্তি দেওয়া হয় এবং প্রতি প্রেক্ষাগৃহে থেকে $৫,০০০ গড়ে মোট $৪৩৮০,১৩৮ আয় করে ও বক্স অফিসে সপ্তম স্থান অধিকার করে। চলচ্চিত্রটি ১৫৬ দিন প্রেক্ষাগৃহে চলে এবং মার্কিন যুক্তরাষ্ট্রে একই সময়ে সর্বাধিক ২,০৩৮ প্রেক্ষাগৃহে মুক্তি পায়। চলচ্চিত্রটি দেশের অভ্যন্তরে ৳৮২,৫৮৪,১৬০ এবং দেশের বাইরে $৯৪,৬৫৯,০২৪ সহ মোট $১৭৭,২৪৩,১৮৫ আয় করে। রটেন টম্যাটোসে ২৬৫টি পর্যালোচনার ভিত্তিতে ৮.১৪/১০ গড় রেটিঙের ভিত্তিতে চলচ্চিত্রটির রেটিং স্কোর ৮৮%। ওয়েবসাইটটির সমালোচনামূলক ঐকমত্যে বলা হয়, "আনন্দদায়ক, মর্মস্পর্শী ও সুন্দর অভিনীত দ্য ডিসেন্ড্যান্টস বাগ্মীতা ও অনন্য সাবলীলতা দিয়ে জীবনের অপ্রত্যাশিত বিশৃঙ্খলাকে তুলে ধরেছে।" মেটাক্রিটিকে ৪৩ জন সমালোচকের সমালোচনার ভিত্তিতে চলচ্চিত্রটির গড় স্কোর ১০০-এ ৮৪, যা "সর্বজন সমাদৃত" বলে চিহ্নিত হয়েছে। সিনেমাস্কোর দর্শকদের ভোটে চলচ্চিত্রটিকে এ+ থেকে এফ স্কেলে "এ-" প্রদান করে। আবরামস, রেচেল (সেপ্টেম্বর ৭, ২০১১)। "'Descendants' gets earlier bow: Clooney starrer beats Thanksgiving glut with Nov. 18 rollout"। ভ্যারাইটি। পেন্সকে বিজনেস মিডিয়া। সেপ্টেম্বর ১৫, ২০১১ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২০।  "The Descendants (15)"। ব্রিটিশ বোর্ড অব ফিল্ম ক্লাসিফিকেশন। সেপ্টেম্বর ২৭, ২০১১। সংগ্রহের তারিখ ডিসেম্বর ১০, ২০১১।  "Box office: The Descendants (2011)"। বক্স অফিস মোজো। আইএমডিবি। সংগ্রহের তারিখ ২৮ নভেম্বর ২০২০।  "The Descendants"। বক্স অফিস মোজো। আইএমডিবি। সংগ্রহের তারিখ ২৮ নভেম্বর ২০২০।  বেইলি, ক্যামেরন। "Special Presentation: 'The Descendants': Alexander Payne"। টরন্টো আন্তর্জাতিক চলচ্চিত্র উৎসব। সেপ্টেম্বর ১৫, ২০১১ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২০।  গেরাসিও, জেসন (মার্চ ১৫, ২০১০)। "Alexander Payne's 'The Descendants' Begins Shooting"। ফিল্মমেকার। মার্চ ২৩, ২০১০ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২০।  "The Descendants: Production Notes" (পিডিএফ)। ফক্স সার্চলাইট পিকচার্স। জুলাই ৩, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০২০।  কুপার, জিন (নভেম্বর ১৭, ২০১১)। "'The Descendants' author highlights Hawaii's less-exotic side"। সান ফ্রান্সিস্কো ক্রনিকল। হিয়ার্স্ট কমিউনিকেশন্স। সংগ্রহের তারিখ ২৮ নভেম্বর ২০২০।  "The Descendants (2011)"। রটেন টম্যাটোস। ফ্যানড্যাঙ্গো মিডিয়া। সংগ্রহের তারিখ ২৮ নভেম্বর ২০২০।  "The Descendants Reviews"। মেটাক্রিটিক। সিবিএস ইন্টারঅ্যাক্টিভ। সংগ্রহের তারিখ ২৮ নভেম্বর ২০২০।  "The Challenger to The Artist is The Descendants"। ইন্ডিওয়্যার। ডিসেম্বর ২৭, ২০১১। সংগ্রহের তারিখ ২৮ নভেম্বর ২০২০।  উইকিউক্তিতে দ্য ডিসেন্ড্যান্টস সম্পর্কিত উক্তির সংকলন রয়েছে। অলমুভিতে দ্য ডিসেন্ড্যান্টস (ইংরেজি) ইন্টারনেট মুভি ডেটাবেজে দ্য ডিসেন্ড্যান্টস (ইংরেজি) বক্স অফিস মোজোতে দ্য ডিসেন্ড্যান্টস (ইংরেজি) মেটাক্রিটিকে দ্য ডিসেন্ড্যান্টস (ইংরেজি) রটেন টম্যাটোসে দ্য ডিসেন্ড্যান্টস (ইংরেজি) The Descendants at The Numbers